Wadi Gaza

HaBesor og Wadi Gaza (hebraisk נחל הבשור, Nahal HaBesor) er en wadi med utspring sør i Israel og utløp i Gazastripen ut i Middelhavet.  Elven begynner ved fjellet Boker (nær Sde Boker) og munner ut i Middelhavet nær Deir al-Balah, der den kalles Wadi Gaza. Elven er den største i det nordlige Negev, og har som viktigste sideelver Grar og Beersheba. Vassdragets øvre deler når helt til Sde Boker, Yeruham, Dimona og Arad/Tel Arad.

Meget av vannet i Wadi Gaza blir nyttiggjort i Israel ved hjelp av dammer, og er den eneste større vannkilden på Gazastripen. Wadi Gaza renner gjennom et våtmarksområde, Gazadalen, som i 2012 ble benyttet til å dumpe avfallsvann. På Gazastripen er Wadi Gaza og dets våtmarksområde naturpark; i Israel er noen deler av vassdraget også naturpark.

Historie
I Det gamle testamente var Besor en kløft eller en elv helt sørvest i Judea, der 200 av kong Davids menn ble værende fordi de besvimte, mens 400 andre forfulgte amalekittene (1. Samuelsbok 30,9-10; 30,21).

Geografi
HaBesor strekker seg fra den israelske grense ved Gazastripen til kibbutzen Urim i sør. Sletten som elven renner over ligger 70-80 meter over havet.

Sideelver fra sør til nord er HaRo'e Stream, Boker, Mesora, Zalzal, Revivim, Atadim, Beersheba, Grar, Assaf, Amar, Sahaf og Wadi Abu Katrun.

På Gazastripen danner Wadi Gaza nordgrensen av guvernementet Deir al-Balah mot guvernementet Gazas sørgrense.

Referanser

Eksterne lenker
 offisiell nettstad of the Tell el-Farah excavations, Nahal Besor. Claremont Graduate universitet.

Elver i Israel
Gazastripen
Wadier